Kontrapunkt (TV-serie) niende sesong

Kontrapunkts niende sesong, som kom ut i 1988, var det første programmet med Sixten Nordström som programleder. I programmet deltok lag fra Norge, Sverige, Danmark og Finland. Dommer var Jens Østergaard, dosent i musikkhistorie ved Det Kongelige Danske Musikkonservatorium, og Arne Ericsson, en svensk radioprofil. Programmene ble spilt inn i Musikhögskolan i Malmö.

De fire lagene besto av:
 Norge: Ola Faye, Kjell Hillveg og Trond Jahr
 Sverige: Birgitta Hult, Anders Öhnedahl og Paul-Chrstian Sjöberg
 Danmark: Inger Sørensen, Ola Johansson, Mogens Wenzel Andreasen
 Finland: Nils Mustelin, Leif Nysten, Folke Gräsbeck

Rundene
Hver runde ble introdusert av overturen til Figaros bryllup med bildet «Lizst vet flygelet» av Josef Danhauser, med fokus på bysten av Ludwig van Beethoven i begynnelsen. Rundene besto av at to lag møttes til tvekamp. De fikk høre seks musikkverk, i hovedsak klassisk, men også noen musikaler, og skulle gjette navn på verk (maks 2 poeng), komponist (maks 3 poeng) og år (maks 1 poeng). Sixten Nordstöm kunne gjerne hjelpe lagene på vei når de sto fast, da Kontrapunkt i stor grad også handlet om resonneringen. Det ene laget begynte med å sitte ved et skrivebord i xylofonform, mens det andre satt i et «bur», det vil si en lydtett boks. Etter de tre første stykkene byttet de plass. Musikkstykkene var i hovedsak innspilt, men det var også musikk fremført i studio. Etter at svarene ble hentet inn var det Jens Østergaard som fortalte hva vi hørte, gjerne med anektdoter, og ga poeng til lagene. Arne Ericcson hadde som hovedfunksjon å holde oversikt over poengsummene sammenlagt.

Musikkstykkene ble valgt relativt tilfeldig. I noen runder var det liten kronologisk spredning, mens i andre kunne den være svært vid. En generell regel var at man hadde et stykke av en nordisk komponist mot midten. Denne nordiske komponisten kom ikke fra hjemlandet til noen av lagene. Den andre regelen var at det siste nummeret skulle av nyere dato, ofte av komponister forbundet med mer populærmusikalsk retning. Samtlige verk var fra Barokken eller senere. Det eldste verket var fra 1641, og det nyeste fra 1986, under to år før programmene ble spilt inn.

Maksimal poengsum var 36 poeng, noe som først skjedde i sjuende runde, da Norge fikk det. Danmark var nære i fjerde runde med 35 poeng. Vinneren ble gitt to poeng, taperen null. Ved uavgjort, som ikke skjedde i denne sesongen, ville lagene få ett poeng hver. Ved poenglikhet avgjorde poengforskjell, det vil si avstanden i tvekampene. Dette fungerte som målforskjell, slik at om et lag vant 25-19 i en tvekamp og tapte 23-24 i en annen, ville samlet poengforskjell være 48-43.

Her er en oversikt over rundene. Laget som startet utenfor buret står først. På totalpoengsummen står vinneren øverst.

Stillingen foran finalen:

Finalen er per september 2017 ikke digitalisert på NRK.no. Norge vant sammenlagt.

Bak kamera
 Teknisk ledelse: Hans Rydström
 TV-fotografer: Lennarth Mårthenzon, Kjell-Åke Andersson, Steffen Brummer Pind, Rolf Cronqvist
 Kameraassistenter: Kjell Andersson, Börje Larsson
 Bildemikser: Ingemar Brandt
 Bildeingeniør: Rolf Kjellqvist
 Lyd: Karl-Henry Gobrand
 Lydassistenter: Åke Håkansson, Thomas Nilsenius, Leif Wallin
 Lys: Göte Elleström
 Elektriker: Bengt Andersson, Anders Sköld
 Serviceingeniør: Mats Nilsson
 Rekvisitør: Lennart Mårtensson
 Attributør: Lars Einarsson
 Sminke: Anita Agerlo, Monica Krumlinde
 Studiovert: Anders Aldgård, Gert Tornberg
 Studiomann: Rune Ullebo
 Grafisk arbeide: Sven Rosenhall
 Scenograf: Lena Hilbertsdotter
 Sekretær: Marianne Gustafsson
 Script: Marianne Widmalm
 Produsent: Bertil Svensson

Noter

Referanser

Eksterne lenker 
 Kontrapunkt på NRK

TV-sesonger